Държавен вестник, бр. 84, 2025 г., стр. 93

БРОЙ  84	
Д Ъ Р Ж А В Е Н  В Е С Т Н И К 	
СТР.  93   
 
 
5. Изисквания към материалната база 
5.1. Изисквания към кабинетите за обучение по теория на професията – 
характеристики, обзавеждане, оборудване, софтуер 
Обучението по теория се извършва в учебни кабинети, оборудвани с необходимата 
електронна и компютърна техника. Обзавеждането на учебния кабинет по теория включва: 
работно място с компютър за обучаващия и за всеки обучаван (работна маса и стол), достъп 
до интернет, учебна дъска, мултимедиен проектор, мебели (предимно шкафове за различни 
цели), екрани и стойки за окачване на табла и учебно-технически средства, учебни пособия: 
демонстрационни макети и модели, онагледяващи табла, учебни видеофилми, 
справочници, закони, наредби и инструкции. Трябва да бъдат осигурени необходимите 
количества образци от технически документи. 
 
5.2. Изисквания към учебната база за обучение по практика на професията – 
характеристики, обзавеждане, оборудване, софтуер 
Практическото обучение може да се провежда в различни организаци – оранжерия, 
градински център, цветарски магазин, ботаническа градина, декоративен разсадник, горско 
стопанство, на зелените площи на училището или общината, в частни или държавни 
(общински) паркове и градини. 
За обезпечаване на обучението по практика обучаващата институция е 
препоръчително да разполага със:  
- 
сбирки от различни материали – дървесно-храстови, цветни и тревни видове;  
- 
специализирани кабинети за обучение на софтуерни програми, свързани с 
професията; 
- 
специализирани кабинети за обучение по геодезия, оборудвани с нивелир, лата 
и др.; 
- 
технологично оборудване, градинска техника и специализирани ръчни 
инструменти; 
- 
сбирка от строителни материали, различни типове външни декоративни 
настилки и облицовки; 
- 
инструменти за ръчно полагане на декоративни настилки – мастар, нивелир, 
гумен чук и др. 
 
6. Изисквания към обучаващите 
Право да преподават по теория и практика на професията имат лица с висше 
образование и образователно-квалификационна степен „магистър“ или „бакалавър“ по 
специалности от  професионално направление „Архитектура, строителство и геодезия“ от 
областта на висше образование „Технически науки“ от Класификатора на областите на 
висше образование и професионалните направления", приет с Постановление № 125 от 2002 
г. на Министерския съвет (ДВ, бр. 64 от 2002 г.; посл. доп., бр. 94 от 2005 г.), съответстващи 
на професията. 
Учителска длъжност по учебен предмет или модул от професионалната подготовка, 
както и от специализираната подготовка може да се заема и от лица със завършено висше 
образование по съответната специалност и без професионална квалификация „учител“. 
По учебен предмет или модул от професионалната подготовка, за който няма 
съответно професионално направление в Класификатора на областите на висше 
образование и професионалните направления, могат да преподават лица без висше 
образование и без професионална квалификация „учител“, придобили професионална 
квалификация при условията и по реда на Закона за професионалното образование и 
обучение. 
Препоръчително е на всеки три години обучаващите да преминават курс за 
актуализиране на професионалните си знания, умения и компетентности. 
5468